REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/77-16

19. februar 2016. godine

B e o g r a d

Z A P I S N I K

181. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 19. FEBRUARA 2016. GODINE

Sednica je počela u 16,10 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Anamarija Viček, zamenik člana Balinta Pastora, Vojislav Vujić, zamenik člana Petra Petrovića, Svetislav Vukmirica, Živan Đurišić zamenik člana Dragana Nikolića, Neđo Jovanović, Tanja Tomašević Damnjanović, Biljana Hasanović-Korać i Mirko Čikiriz.

Sednici nisu prisustvovali članovi Odbora: Veroljub Arsić, Vesna Besarović, Branka Janković, Žarko Mićin, Žarko Obradović, Biljana Pantić-Pilja, Dragan Polovina i Gordana Čomić, kao ni njihovi zamenici.

Na osnovu člana 165. Poslovnika, Narodna skupština je u Danu za glasanje zastala sa odlučivanjem, zbog usvajanja amandmana i zatražila da se sastanu Odbor za poljoprivredu, šumarstvo i vodoprivredu i Odbor za ustavna pitanja i zakonodavstvo.

Pošto je predsednik Odbora pročitao dnevni red, Odbor je jednoglasno (sa 9 glasova za) usvojio sledeći:

D n e v n i r e d :

1. Razmatranje amandmana na Predlog zakona o izmenama i dopunama Zakona o stočarstvu, koji je podnela Vlada.

Tačka dnevnog reda. Razmatranje amandmana na Predlog zakona o izmenama i dopunama Zakona o stočarstvu, koji je podnela Vlada.

Odbor je u skladu sa članom 165. Poslovnika Narodne skupštine razmotrio amandman kojim se posle člana 49. dodaje novi član 49a. koji je podneo Odbor za poljoprivredu, šumarstvo i vodoprivredu na Predlog zakona o izmenama i dopunama zakona o stočarstvu i smatra da je amandman u skladu sa Ustavom i pravnim sistemom Republike Srbije.

Odbor je jednoglasno doneo odluku. (sa 9 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 16,12 časova.

Sastavni deo ovog zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović